als_Latn dik_Latn sag_Latn
Një ekip filmi rus arriti të krijonte një hartë ndërvepruese 360 gradë të një vullkani, i cili është në shpërthim në gadishullin rus të Kamçatkës. “Plosky Tolbachik” është vetëm një prej katër vullkaneve, të ndodhur në një linjë prej 150 kilometrash, që po shpërthejnë njëkohësisht në këtë zonë të pabanuar të një prej skajeve më lindore të Rusisë.
Pasi u fotografua dhe filmua nga çdo anë, në pozicione të ndryshme nga një helikopter, imazhet e vullkanit u hodhën në një hartë ndërvepruese, duke bashkuar relievin dhe të dhënat e tjera, për të bërë të mundur që i gjithë “tërbimi i natyrës” të shihet me syrin e një zogu, i cili mund të lëvizë e të fluturojë vetëm dhjetëra metra mbi krater e llavë.
Për nga ideja, projekti është i njëjtë me sistemin e famshëm të “Google”, “Street View”. Këto janë disa prej imazheve më madhështore, të cilat mund të afrohen, largohen dhe përshkohen në distancë, nëpërmjet hartës së sofistikuar tredimensionale që projekti rus arriti të krijonte.
Poshtë keni mundësinë të shikoni pamjet e vullkanit.
(Herë të lexuara: 165)
als_Latn als_Latn als_Latn als_Latn als_Latn